text: [{"text_idx": "#000003", "text": "F\u00f8royameistararnir og steypavinnararnir u\u0301r SI\u0301 i\u0301 kvinnuflogbo\u0301lti fara at skriva f\u00f8royska flogbo\u0301ltss\u00f8gu i\u0301 heyst."}, {"text_idx": "#000004", "text": "SI\u0301 hevur gj\u00f8rt av at melda sterka kvinnuli\u00f0i\u00f0 til evropeisku Challenge Cup-kappingina. Hetta er fyrstu fer\u00f0, at f\u00f8royskt flogbo\u0301ltsfelag tekur hetta sto\u0301ra stigi\u00f0 at melda li\u00f0 til eina evropeiska CEV-kapping."}, {"text_idx": "#000005", "text": "CEV skipar fyri trimum kappingum fyri li\u00f0. Talan er um CEV Champions League, CEV Cup og CEV Challenge Cup.Champions League er sterkasta kappingin, har meistararnir fra\u0301 ymisku londunum luttaka, og har sterkastu tjo\u0301\u00f0irnar sum Italia, Po\u0301land, Serbia, Turkaland, Belgia, Frakland og Ty\u0301skland hava meira enn eitt pla\u0301ss.Si\u0301\u00f0ani kemur CEV Cup, sum til 2000 var kapping fyri steypavinnarar. Hetta er kapping fyri li\u00f0 i\u0301 sterkastu tjo\u0301\u00f0um i\u0301 Evropa, sum ikki luttaka i\u0301 Champions League.Tri\u00f0ja lagi\u00f0 er Challenge Cup, har flestu tjo\u0301\u00f0ir hava atgongd, og har meistararnir, sum ikki melda til Champions League, mangan luttaka."}, {"text_idx": "#000006", "text": "F\u00f8royar hava atgongd til lutt\u00f8ku i\u0301 Champions League og Challenge Cup, og SI\u0301 tekur nu\u0301 av m\u00f8guleikanum og meldar til i\u0301 Challenge Cup. Lutakast, um hv\u00f8rjum li\u00f0i SI\u0301 skal m\u00f8ta, ver\u00f0ur 19. juli og leiktir ver\u00f0a ein u\u0301tidystur og ein heimadystur. Dystirnir ver\u00f0a mest sannli\u0301kt i\u0301 oktober og november 2023. Samanlagdi vinnarin heldur si\u0301\u00f0ani fram i\u0301 n\u00e6sta umfari."}, {"text_idx": "#000007", "text": "Ongin ivi er um, at fyri f\u00f8royskan flogbo\u0301lt hevur ta\u00f0 sera sto\u0301ran ty\u0301dning, at SI\u0301 tekur hetta stigi\u00f0 og slo\u0301\u00f0ar fyri altjo\u0301\u00f0a lutt\u00f8ku fyri f\u00f8roysku fel\u00f8gini."}, {"text_idx": "#000011", "text": "Flogbo\u0301ltur: Sto\u0301rsteypadystir i\u0301 H\u00f8llini a\u0301 Ha\u0301lsi."}]